
Iespējamiem pretendentiem

Atbildes iepirkumā ar ID Nr. JVA 2026/6

Jūrmalas Labklājības pārvaldes iepirkumu komisija (turpmāk – Iepirkumu komisija) ir saņēmusi ieinteresēto piegādātāju jautājumus par iepirkuma ar ID Nr. LP 2026/6 “Aprūpes mājās pakalpojums personas dzīvesvietā” nolikumu un sniedz atbildes.

1.jautājums:
Iepazīstoties ar pircēja profilā EIS publicēto iepirkuma dokumentāciju, konstatēju, ka nav pievienots 9. pielikums “Informācija par Pretendenta profesionālo pieredzi”, kura aizpildīšana saskaņā ar Iepirkuma nolikuma 2.9.punktu ir obligāta. Lūdzu pievienot trūkstošo dokumentu.

Atbilde uz 1.jautājumu:
Pateicamies par vērību - nolikuma 9. pielikums pircēja profilā EIS ir pievienots.

2.jautājums: 

Lūdzu apstiprināt, ka Pasūtītājs, veicot pārbaudi tam pretendentam, kuram būtu piešķiramas iepirkuma līguma slēgšanas tiesības, attiecībā uz PIL 42. panta trešās daļas 1., 2. un 3.punktā minētajām ārvalstī reģistrētām vai pastāvīgi dzīvojošām personām saistībā ar šā panta otrās daļas 1.un 2. punktā minētajiem izslēgšanas iemesliem pieprasīs attiecīgās ārvalsts kompetentās institūcijas izziņu vai citu dokumentu, kas apliecina izslēgšanas iemesla neesību piedāvājumu vērtēšanas gaitā saskaņā ar PIL 42.panta piektās daļas 2.punkta a) apakšpunktu, tādējādi pretendentam šīs izziņas nav jāiesniedz kopā ar piedāvājumu.


Atbilde uz 2.jautājumu:
Iepirkumu komisija apstiprina, ka piedāvājumu vērtēšanas gaitā rīkosies atbilstoši Publisko iepirkumu likumā noteiktajam, tajā skaitā, ja nepieciešams, pretendentam, kuram būtu piešķiramas iepirkuma līguma slēgšanas tiesības, pieprasīs attiecīgās ārvalsts kompetentās institūcijas izziņu vai citu dokumentu, kas apliecina izslēgšanas iemesla neesību saskaņā ar Publisko iepirkumu likuma 42.panta piektās daļas 2.punkta a) apakšpunktu. 

3.jautājums:
Saistībā ar tehniskās specifikācijas prasību Nr. 7 “Pakalpojuma apjoms saskaņā ar līguma nosacījumiem kopā” lūdzu sniegt skaidrojumu par kārtību, kādā pretendentam, kuram tiks piešķirtas līguma slēgšanas tiesības Iepirkumā, būs jānodrošina pakalpojums visam plānotajam pakalpojuma apjomam, kas provizoriski ir 120 pakalpojuma saņēmēji, norādot, vai pakalpojuma apjoms būs jānodrošina uzreiz pēc līguma noslēgšanas vai arī šis apjoms radīsies pakāpeniski 12 mēnešu periodā? Ja pakalpojums plānotajā apjomā būs jānodrošina uzreiz pēc līguma noslēgšanas, lūdzu norādīt termiņu, kurā pakalpojuma sniedzējam tas būs jānodrošina.


Atbilde uz 3.jautājumu: 
Nav paredzēts, ka pakalpojuma apjoms  radīsies pakāpeniski 12 mēnešu periodā, bet  provizoriskais pakalpojuma apjoms (120 klientiem) jānodrošina pēc līguma noslēgšanas, pārņemot pakalpojuma sniegšanu objektīvi īsākajā laikā, ņemot vērā, ka pakalpojums ir jānodrošina nepārtraukti. 

4.jautājums: 
Iepirkuma nolikuma 2.9 punktā ir prasība pretendenta piedāvājumā pievienot aizpildītu Nolikuma 9.pielikumu “Informācija par Pretendenta profesionālo pieredzi”. 
Diemžēl nedz iepirkuma dokumentos nedz nolikumā, minētā 9 pielikuma forma nav atrodama. 

Atbilde uz 4.jautājumu: 
Pateicamies par vērību - nolikuma 9. pielikums pircēja profilā EIS ir pievienots.


Iepirkumu komisijas priekšsēdētāja			(*paraksts)	 		L.Moiseja


*Dokuments parakstīts ar drošu elektronisko parakstu un satur laika zīmogu

